Parroċċa San Publju Il-Gran Mastru Antonio Manoel de Vilhena ħakem fuq il-gżejjer Maltin bejn l-1722 u l-1736 u kien wieħed mill-iktar Gran Mastri popolari minn mindu l-Ordni tal-Kavallieri ta' San Ġwann ħadu t- tmexxija ta' dawn il-Gżejjer fl-1530. Wara l-mewt tal-Gran Mastru Marco Antonio Zondadari (1720-1722), il-Kunsill Ġenerali ta' l- Ordni, f'laqgħa li saret fid-19 ta' Ġunju 1722, sew sew tliet ijiem wara mewtu, ħatru, bħala suċċessur, lill-Kavallier: Portugiż, Antonio: Manoel de Vilhena, li mill-ewwel ħa fisieb biex itejjeb il- qagħda fqira li fiha kien jinsab il-poplu ta' dawn il- Gżejjer, billi jagħmel użu aħjar mill-fondi ta' l-Ordni. Malli Vilhena sar Gran Mastru huwa xeħiet għajnejh fuq il-medda ta' art bejn il-Bieb tal-Bombi u d-dafila tal-Belt Valletta u ordna bini ta' djar u b'hekk ta bidu għas-subborg ġdid li maż-żmien sar magħruf bħala l-Furjana, isem li tnissel mill- inġinier magħruf Taljan, Pietro Floriani, li kien wasal Malta fl-1632 biex ihejji l-pjanijiet meħtieġa għas-swar jew fortifikazzjonijiet bejn tal-Pieta' u Marsamxett, għaliex dawn l-inħawi kienu ftit dgħa- jfa rigward id-difiża tal-Belt Valletta. Bil-bini ta' djar ġodda, il-popolazzjoni 'al- Furjana bdiet tikber u wieħed mis-servizzi ta' fejda li l-Vilhena mar ihejji kienet il-Funtana ta' l-Iljun li mar iwaqqaf fl-1728, fil-qalba ta' l-istess Belt, għas-servizz tal-poplu. Fi żmien ta' tliet snin, bejn l-1732 u l-1734, Vilhena wera kemm tassew kellu għal qalbu l- ħtiġiet tal-poplu. Fl-1732 huwa ta bidu għall- bini ta' l-Ospizju jew 'La Casa di Carità '; fl-1733 huwa ta' l-art u ħa sehem fit-tqegħid ta' l-ewwel ġebla ta' knisja ġdida, u fl-1734 mar iwaqqaf il- Konservatorju tas-Sultan jew 'Casa d'Industria'' — tliet opri ta' fejda li għadna ngawdu l-frott tagħhom sal-lum, għalkemm, xi wħud minnhom, taħit aspetti differenti. L-Ospizju ġie mibni bħala dar għan-nies xjuħ u morda. L-ewwelisem kien ''Dar tal-Karita'' u beda jissejjaħ. Ospizju fi żmien il-Gran Mastru de Rohan fl-1785. Kien hemm żmien li f'din id-dar kienu jiksbu kenn mhux ix-xjuħ biss iżda wkoll nisa li ma kellhomx min jieħu ħsiebhom. Din id-dar kompliet taqdi l-għanijiet ewlenin tagħha sa żmien il-kolera ta' l-1837 u wara bdiet tintuża għal bosta ħtiġiet oħra, kemm ċivili kif ukoll militari. Il-lum tinsab bħala skola tas-snajja'. Il-knisja ta' San Publju bdiet tiġi mibnija fuq biċċa art mogħtija mill-Gran Mastru Vilhena wara li kien intlaħaq ftehim bejnu u l-Isqof ta' Malta, Gaspare Gori Mancini, għaliex ix-xewqa ta' Vilhena kienet li Sarria kellha tkun il-knisja tal- Furjana. L-Isqof oġġezzjona għiax Sarria kienet ta' l-Ordni ta' Malta u b'hekk ma kienx ikollu setgħa fuqha. Wara ħafna għelt intlaħaq ftehim u Vilhena nnifsu kien preżenti għat-tqegħid ta' l-ewwel ġebla tal-knisja ta' San Publju mill-Isqof Alferan de Bussan nhar it-2 ta' Awissu, 1733. Il-Konservatorju tas-Sultan (il-lum id-Depot tal-Pulizija) kellu bħala skop it-taħriġ ta' tfajliet fis- snajja' xierqa għalihom biex mix-xogħol li jwettqu jkunu jistgħu jagħmlu d-dota. Jingħad li l- Konservatorju kienu jagħmlu użu minnu madwar 160 xebbha. Dan il-post għalaq fl-1837 wara rakkomandazzjoni ta' ċerta Ladv Austin u nbidel fi Sptar Ċentrali fl-1850 u sofra ħsarat kbar matul l- aħħar gwerra dinjija. F'Marzu ta' l-1954 sar Depot tal-Pulizija. Il-Gran Mastru wettaq bosta xogħlijiet oħira f'inħawi oħra tal-gżira, fosthom l-Imdina, Manoel Island u t-Teatru Manoel. Dr. A. Laferla igħid: —Kullfejn wieħed imur f'dawn il-gżejjer għandu jiltaqa' ma' xogħilijiet ta' fejda li huwa wettaq flimkien ma' xogħlijiet oħra għall-ħarsien u s- sbuħija tal-gżira.' Huwa miet fit-12 ta' Diċembru 1736 fl-eta' ta' 74 sena u jinsab midfun fil-Kon- Katidral ta' San Ġwann fejn għandu monument mill-isbaħ. Fil-Furjana tinsab l-istatwa tiegħu tal-bronż f'ras il-Mall u li tfakkarna fil-Belt li hija magħrufa għalih bħala ''Ċitta' Vilhena'.